|  |
| --- |
|  **DOKUMENT ZA INTERNETSKO SAVJETOVANJE O NACRTU OPĆEG AKTA** |
| **NACRT****Odluka o dozvoljenom prekoračenju najviše dopuštene razine buke** **na području Grada Poreča-Parenzo** |
| **Grad Poreč-Parenzo****Upravni odjel za gospodarstvo i EU fondove** |
| **Početak savjetovanja: 5. 4. 2024.** | **Završetak savjetovanja: 5. 5. 2024.** |

**RAZLOG DONOŠENJA**

|  |
| --- |
| Na području Grada Poreča-Parenzo tijekom cijele se godine, a naročito u vrijeme turističke sezone, organizira niz manifestacija koje znatno utječu na promociju i razvoj turističke destinacije Poreč. S obzirom na to da se na manifestacijama takve vrste očekuje odgovarajuća jačina zvuka, potrebno je donijeti Odluku o dozvoljenom prekoračenju najviše dopuštene razine buke, kojom će se omogućiti održavanje manifestacija, vodeći pritom računa o zaštiti lokalne zajednice. Zakon o zaštiti od buke propisuje da radi zadovoljavanja potreba za održavanjem javnih skupova i organiziranja razonode, zabavnih i športskih priredbi i drugih aktivnosti na otvorenom ili u zatvorenom prostoru za stanovništvo i goste, kada postoji mogućnost prekoračenja dopuštenih razina buke, jedinice lokalne samouprave odlukom predstavničkih tijela određuju ulice, dijelove ulica i naselja, trgove i druge lokacije u kojima je moguće prekoračiti dopuštene razine bukeCilj donošenja Odluke je omogućavanje produciranja odgovarajuće jačine zvuka za razne manifestacije koje znatno utječu na promociju i razvoj turističke destinacije Poreč. Podrobnije razloge donošenja Odluke, te sadržaj Odluke sadrži **NACRT ODLUKE S OBRAZLOŽENJEM**. |

Pozivaju se zainteresirani da, najkasnije do 5. 5. 2024. godine, dostave svoje komentare na Nacrt Odluke o dozvoljenom prekoračenju najviše dopuštene razine buke na području Grada Poreča-Parenzo - putem **OBRASCA** za savjetovanje na adresu elektroničke pošte: maja.strazic@porec.hr.

Nakon provedenog savjetovanja s javnošću, izradit će se izvješće, koje će se dostaviti Gradskom vijeću Grada Poreča-Parenzo uz prijedlog Odluke i objaviti na gradskim internetskim stranicama.